40. ΑΠΟΦΑΣΗ ΥΠΟΥΡΓΟΥ ΕΝΕΡΓΕΙΑΣ ΚΑΙ ΦΥΣΙΚΩΝ ΠΟΡΩΝ Αριθ. Φ6.15/57005 της 19 Οκτ./30  Νοεμ. 1982 (ΦΕΚ Β΄ 973) Τιμή διάθεσης πετρελαιοειδών που μεταφέρονται σε προβληματικές περιοχές της Χώρας. Έχοντας υπόψη: α.Τις διατάξεις της παρ. 3 του άρθρ. 3 του Ν.Δ. 813/71, που προβλέπουν ότι οι τιμές διάθεσης στην εσωτερική κατανάλωση των πετρελαιοειδών προϊόντων παραγωγής των Διυλιστηρίων που λειτουργούν στη Χώρα καθορίζονται από το Ελληνικό Δημόσιο, καθώς και το άρθρ. 8 του ίδιου Νόμου. Σελ. 358,286(α) Τεύχος Ζ11-Σελ. 116 β.Τα Ν.Δ. 957/71, 175/73, 267/74, τους Νόμ. 400/1976 και 1266/82 σχετικά με το Υπουργικό Συμβούλιο και τα Υπουργεία. γ.Το Π.Δ. 574/1982 «περί ανακατανομής των αρμοδιοτήτων των Υπουργείων». δ.Την απόφαση του Υπουργού Βιομηχανίας και Ενεργείας αριθ. 111-4/Φ6.15/1/14.12.81 (ΦΕΚ 86/τ.Α΄) περί «καθορισμού ενιαίας τιμής διάθεσης ετοίμων πετρελαιοειδών προϊόντων στην εσωτερική κατανάλωση από τα Διυλιστήρια Πετρελαίου που λειτουργούν στη Χώρα και έχουν δικαίωμα να διαθέτουν προϊόντα στην εσωτερική αγορά». ε.Την απόφαση του Υπουργού Βιομηχανίας και Ενεργείας αριθ. 111-4/Φ6.15/4/30.12.81 (ΦΕΚ 10/82/τ.Β΄). ζ.Το σημείωμα του Υπουργείου Εμπορίου (Α΄ Δ/νση Βιομηχανικών προϊόντων) από 5.8.82, αναφορικά με την αντιμετώπιση του θέματος της εξασφάλισης του ομαλού εφοδιασμού της Χώρας με υγρά καύσιμα, σε σχέση με αίτημα των εταιρειών πετρελαίου για αύξηση των περιθωρίων κέρδους τους. η.Τις προτάσεις της επιτροπής υπηρεσιακών παραγόντων συναρμοδίων Υπουργείων σε σύσκεψη που έγινε στο Υπουργείο Εμπορίου στις 30.7.82, οι οποίες περιέχονται στο ανωτέρω σημείωμα του ίδιου Υπουργείου. θ.Όλη τη σχετική αλληλογραφία, επί του θέματος αυτού και το έγγραφο του Υπουργού Εθνικής Οικονομίας ΠΡ.ΕΜΠ. 65/12/5.10.82. ι.Το γεγονός ότι όπως διαπιστώθηκε από την ανωτέρω επιτροπή: α.Τα αναγνωριζόμενα από την οικεία αγορανομική διάταξη περιθώρια κέρδους, και γενικά έξοδα των εταιρειών εμπορίας πετρελαιοειδών δεν επαρκούν για την κάλυψη της δαπάνης μεταφοράς των υγρών καυσίμων σε νησιώτικες περιοχές της χώρας. β.Υπάρχει απροθυμία από μέρους των εταιρειών εμπορίας πετρελαιοειδών για διακίνηση υγρών καυσίμων στις περιοχές αυτές με το ενδεχόμενο διακοπής του εφοδιασμού ορισμένων από αυτές. γ.Κάτω από τις παρούσες συνθήκες της αγοράς δεν είναι δυνατή η ικανοποίηση του αιτήματος των εταιρειών Εμπορίας Πετρελαιοειδών για αύξηση του περιθωρίου κέρδους τους, που θα απέβαινε σε βάρος του καταναλωτή. 28.Ζ.γ.36-40 Φόρος Καταναλώσεως Πετρελαιοειδών δ.Υπάρχουν και προτείνονται από την ίδια επιτροπή προσωρινές λύσεις, με την προοπτική οριστικής μελλοντικά αντιμετώπισης του πιο πάνω θέματος, και κ.Την ανάγκη ομαλού εφοδιασμού όλων των περιοχών της Χώρας με πετρελαιοειδή προϊόντα, αποφασίζουμε: Συμπληρώνουμε την παρ. 4 της απόφασης του Υπουργού Βιομηχανίας και Ενεργείας αριθ. 1114/Φ6.15/4/30.12.81 (ΦΕΚ 10/1982 τ.Β΄) με την ακόλουθη προσθήκη, με παρ. 4 α , στο τέλος αυτής: 4 α .Ειδικά για τις ποσότητες υγρών καυσίμων που μεταφέρονται από 1/9-31/12/82: α)Σε νησιά που δεν διαθέτουν μόνιμες εγκαταστάσεις αποθήκευσης πετρελαιοειδών, ορίζουμε τιμές διάθεσης από τα Διυλιστήρια της Χώρας κατά 1.200 δραχμές μικρότερες ανά Μ3 ή Μ.Τ., ανάλογα με το καύσιμο, απ’ αυτές που καθορίζονται στις αποφάσεις του Υπουργού Βιομηχανίας και Ενεργείας αριθ. 111-4/Φ6.15/1/14.12.81 (ΦΕΚ 756/1981 τ. Β΄) και 111-4/Φ6.15/4/30.12.81 (ΦΕΚ 10/1982 τ. Β΄). β)Σε όλα τα νησιά της Χώρας που διαθέτουν αποθήκες καυσίμων, πλην Κρήτης, Εύβοιας Ρόδου και Κέρκυρας, ορίζουμε τιμές διάθεσης από τα Διυλιστήρια της Χώρας κατά 600 δραχμές μικρότερες ανά Μ3 ή Μ.Τ., ανάλογα με το καύσιμο, απ’ αυτές που καθορίζονται στις αποφάσεις του Υπουργού Βιομηχανίας και Ενεργείας που αναφέρονται στο πιο πάνω εδάφ. α΄. Οι διαφορές αυτές των τιμών θα επιστρέφονται στις εταιρείες εμπορίας και διανομής πετρελαιοειδών από την αρμόδια Διεύθυνση του Υπουργείου μας στο τέλος κάθε μήνα με βάση καταστάσεις που θα υποβάλλονται από τις εταιρείες στις οποίες θα βεβαιώνεται από τις τελωνειακές Αρχές του τόπου προορισμού των καυσίμων, ότι οι ποσότητες που αναγράφονται στις καταστάσεις αυτές μεταφέρθηκαν στα ανωτέρω νησιά, με την προσθήκη: για τις ποσότητες που προορίζονται για τα νησιά του εδάφ. α΄ της παραγράφου αυτής, ότι δεν υπάρχουν εκεί μόνιμες εγκαταστάσεις αποθήκευσης των καυσίμων. Η συνολική δαπάνη για τις πιο πάνω επιστροφές της διαφοράς τιμών που αφορούν παραδόσεις καυσίμων σε προβληματικές περιοχές της Χώρας από 1/9-31/12/82 δεν μπορεί να είναι μεγαλύτερη από 36.000.000 δραχμές. 